Luettelo televisiosarjan Kotiin takaisin jaksoista
Jaksot > Toinen tuotantokausi (2014)

Anna ja Sarah aloittavat kolmen kuukauden koeaikansa – Anna muuttaa Polettien luokse todistaakseen olevansa sopiva vaimo Ginolle, ja Sarah tekee saman Blighien luona Georgen vuoksi. Olivia ja James ovat muuttaneet Sydneyyn, ja Jamesille annetaan mielisairaalassa hoitoja ”seksuaalisen poikkeaman”, homoseksuaalisuuden, korjaamiseksi. Olivia odottaa parin lasta ja joutuu tekemään radikaalin ratkaisun. Jack haluaa löytää ja tutustua tyttäreensä Carolynin kerrottua, että heillä on yhteinen lapsi. Elizabeth on lähettänyt Reginan Eurooppaan etsimään tietoja Sarahin menneisyydestä estääkseen Georgea naimasta tätä. Regina palaa Invernessiin mukanaan tietoja, jotka vaikuttavat koko perheeseen.
| Jakso | Nimi (suomenkielinen/alkuperäinen) | Ensiesitys Australiassa | Ensiesitys Suomessa | Katsojia (Australia; milj> ) | Katsojia (Suomi) |
| --- | --- | --- | --- | --- | --- |

| 2x01 (14) | Salailu saa loppua! / No Secrets, Ever |  11. toukokuuta 2014 |  18. tammikuuta 2016 | 1,09 | 660 000 |
2010-luvun Sarah Adams muistelee 99-vuotiaana vuosikymmenten takaisia tapahtumia ja kertoo muun muassa Bertin kuolemaan johtaneista ja sen jälkeisistä tapahtumista. Anna ja Sarah aloittavat kolmen kuukauden koeaikansa – Anna Polettien luona ja Sarah Blighien kartanossa. Olivia on huolissaan hoidoista, joita Jamesille annetaan tämän ”seksuaalisen poikkeaman” korjaamiseksi ja saa lopulta porttikiellon sairaalaan. Carolyn on saapunut Invernessiin ja asuu Blighien vierasmajassa. Jack haluaa tietää kuka hänen tyttärensä on ja aikoo löytää tämän vastoin Carolynin toiveita.

| 2x02 (15) | Uskonasioita / I Believe |  18. toukokuuta 2014 |  19. tammikuuta 2016 | 1,04 | 649 000 |
Bert Fordin kuolema herättää tunteita kaikissa osallisissa. Blighit ovat anglikaaneja, joten hyväksi vaimoksi Ginolle pyrkivä Anna joutuu opettelemaan katolisia tapoja. Elizabeth matkustaa pariksi päiväksi Sydneyyn ja tapaa Reginan, joka on lähtemässä Eurooppaan selvittämään Sarahin taustoja. James yrittää karata mielisairaalasta, mutta saa rauhoittavia, kun Elizabeth tulee käymään. Carolyn muuttaa Ash Parkiin ja kertoo lopulta Jackille, että heidän yhteinen tyttärensä on Anna.

| 2x03 (16) | Unelmien suudelma / A Kiss to Build a Dream On |  24. toukokuuta 2014 |  20. tammikuuta 2016 | 1,16 | 704 000 |
Ash Parkissa vietetään Jamesin ja Sarahin kihlajaisia. Sarah paljastaa tädilleen, että ollessaan Ravensbrückissa, hän joutui käyttämään kehoaan kyseenalaisiin tarkoituksiin, mutta ei uskalla kertoa asiasta Georgelle. Olivia palaa Ash Parkiin kihlajaisia varten, joskin Andrew Swanson mukanaan, joka suunnittelee Annan kosimista. Vaikka Anna kieltäytyy kosinnasta, ei Andrew aio jättää Annan tavoittelua. Toisaalla Elizabeth juonittelee Andrew'n äidin kanssa Sarahin nujertamista. Jamesin terapia on siirtynyt sähköšokkihoidosta inhohoitoon, ja jakson lopussa hänelle ehdotetaan lobotomiaa.

| 2x04 (17) | Tee kuten sydämesi käskee / What Your Heart Says |  1. kesäkuuta 2014 |  21. tammikuuta 2016 | 1,21 | 716 000 |
James pelastetaan sairaalasta, ja koko perhe saa tietää hänen seksuaalisuudestaan. Anna kertoo Ash Parkiin palanneelle Elizabethille, että George on siunannut hänen ja Ginon suhteen, ja he aikovat pian naimisiin. Sarah saa tietää, että hänen henkilötietokansionsa on kadonnut sairaalasta ja päättää kertoa Georgelle keskitysleirillä tapahtuneesta raiskauksesta.

| 2x05 (18) | Menneen joulun haamut / The Ghosts of Christmas Past |  8. kesäkuuta 2014 |  22. tammikuuta 2016 | 1,14 | 715 000 |
Georgella on vaikeuksia sulattaa Sarahin paljastusta, ja Sarah päättää muuttaa pois Ash Parkista joulupyhien ajaksi. Elizabeth muistelee menneitä, jolloin hänellä oli romanttisia hetkiä Jackin isän kanssa. Annaa tavoitteleva Andrew saapuu jouluksi Ash Parkiin, mutta Anna päättää nöyryyttää häntä saapumalla perheaterialle Ginon kanssa. Jack osallistuu Carolynin kutsumana sateenkaarijuhliin ja tilanteen käytyä intiimiksi heidän välillään Jack pakenee paikalta.

| 2x06 (19) | Uudenvuodenaatto / Auld Lang Syne |  15. kesäkuuta 2014 |  25. tammikuuta 2016 | 1,19 | 632 000 |
Perhe juhlii uutta vuotta 1954. Kaksi viikkoa myöhemmin Elizabeth järjestää Prudence Swansonin kanssa puutarhakutsut aikomuksenaan osoittaa, että Sarah, työläisjuutalainen, ei sovellu Sydneyn seurapiireihin. Olivian epäilykset osoittautuvat oikeaksi kun selviää, että hänen ja Jamesin syntymätön lapsi on kuollut kohtuun. Hän kertoo asiasta Andrew'lle, mutta ei Jamesille. Andrew hautoo kostoa Annalle, joka ei suostunut kosintaan. Jack kertoo Carolynille miksi hänen on vaikea olla toisen ihmisen kanssa intiimisti, ja paljastuksen jälkeen he harrastavat seksiä. Regina palaa Ranskasta ja kertoo Elizabethille mitä sai selville Sarahista.

| 2x07 (20) | Ainoa rakkaus / No Other Love |  22. kesäkuuta 2014 |  26. tammikuuta 2016 | 1,18 | 663 000 |
Regina on saanut selville, että James on homoseksuaali ja kiristää tiedolla Elizabethia, joka haluaisi häätää hänet Ash Parkista. Hän kertoo myös, että Sarahin aviomies René onkin elossa. Sarah lähtee Eurooppaan tapaamaan miestään, ja Sarah ja George purkavat kihlauksen. Anna ja Gino ovat päättäneet hääpäivän, mutta Elizabethia ei ole kutsuttu. Elizabeth tajuaa tehneensä virheen. Andrew ehdottaa Olivialle, että tämä synnyttää kuolleen lapsen, mutta synnytyksen jälkeen vauva vaihdetaan toiseen eikä kukaan saa ikinä tietää.

| 2x08 (21) | Puhu minulle, rakas / Answer Me, My Love |  22. kesäkuuta 2014 |  27. tammikuuta 2016 | 1,15 | 711 000 |
Sarah saapuu Pariisiin ja muuttaa Renén ja tämän siskon luokse. Anna ja George eivät ole antaneet Elizabethille anteeksi Sarahin lähtöä, ja George sanoo hänelle suorat sanat. Annalle selviää, että Jack on hänen biologinen isänsä. Olivia synnyttää kuolleen lapsen, joka vaihdetaan elävään. Regina kertoo löytäneensä uuden miehen Adamin, mikä on osa hänen suunnitelmaansa saada George itselleen.

| 2x09 (22) | Tahdon / I Do, I Do |  6. heinäkuuta 2014 |  28. tammikuuta 2016 | 1,21 | 694 000 |
Kuuden viikon poissaolon jälkeen Sarah palaa Invernessiin aivovaimmainen aviomies René mukanaan, ja he muuttavat Royn luokse. Olivia ei saa vauvaa rauhoittumaan ja uskoo sen johtuvan petoksesta eli siitä, että ei ole kertonut vauvojen vaihtamisesta. Andrew, joka tietää totuuden, vierailee useasti Ash Parkissa, jolloin mustasukkainen James pyytää Oliviaa lopettamaan yhteydenpidon. Annan ja Ginon hääpäivä koittaa, ja Anna kutsuu Elizabethin häihin viime hetkellä. Regina käskee Adamin pahoinpitelemään itseään.

| 2x10a (23a) | Unohtumaton / Unforgettable |  13. heinäkuuta 2014 | – | 1,30 | – |
Olivia kertoo Andrew'lle, etteivät he voi enää tavata, sillä tapaamiset herättävät liikaa epäluuloja. Elizabeth antaa Georgelle Ash Parkin luovutuskirjan ja kertoo muuttaneensa testamenttinsa takaisin. Elizabeth ilmoittaa samalla lähtevänsä maailmalle, sillä hän on ollut koko ikänsä Ash Parkin Elizabeth Bligh ja haluaa viimein selvittää, kuka Elizabeth Bligh todellisuudessa on. Ennen lähtöä Elizabeth sopii erimielisyytensä Sarahin kanssa. Andrew tulee kesken Annan ja Ginon häämatkan tuomaan Annalle kirjeen, joka hänen mukaansa paljastaa tämän perhettä ”vaivaavan pahan syövän”. Anna polttaa kirjeen. Carolyn suostuu Jackin kosintaan. George tajuaa Reginan pyrkimykset, ja Regina jää kyynelehtimään kun George ratsastaa pois. Olivia ja James hoivaavat lastaan Georgieta ja ovat iloinen perhe.  Huomio: Tämä on viimeinen jakso, joka esitettiin australialaisella Seven Network -kanavalla. Koska kanava oli päättänyt lopettaa sarjan esittämisen, jakson loppua jouduttiin muuttamaan niin, että tarina sai lopullisen päätöksen. Tätä jaksoa ei esitetty Suomessa.

| 2x10b (23b) | Unohtumaton / Unforgettable |  13. syyskuuta 2015 |  29. tammikuuta 2016 | 0,051 | 690 000 |
Pahoinpidelty, Ash Parkin emännäksi haluava Regina hakee Georgen myötätuntoa ja muuttaa Ash Parkiin. Olivia kertoo Andrew'lle, etteivät he voi enää tavata, sillä tapaamiset herättävät liikaa epäluuloja. Kun George ilmoittaa lähtevänsä Ash Parkista, Elizabeth muuttaa testamenttinsa takaisin ja kertoo lähtevänsä itse. Jack kosii Carolynia, joka ei suostu kosintaan. Andrew tuo Annalle kirjeen, jolloin Anna saa tietää Olivian vauvavaihdosta. George lähtee ratsastamaan, ja Regina seuraa perässä. René menee ulos aseen kanssa ja pian kuuluu laukaus, jolloin Sarah seuraa perässä ja näkee Renén, asetta pitelevän Reginan ja pahoin haavoittuneen Georgen.  Huomio: Kun Foxtel osti sarjan esitysoikeudet ja sarjaan alettiin tehdä kolmatta tuotantokautta, yhtiö esitti vaihtoehtoisen päätösjakson SoHo-maksukanavallaan. Jakso päättyi cliffhangeriin eli tilanteeseen, jossa henkilöt jäivät epävarmaan tilanteeseen, ja tarina jatkui seuraavalla tuotantokaudella. Tämä jakso esitettiin Suomessa.